NOTĂ DE FUNDAMENTARE

Secțiunea 1

Titlul proiectului de act normativ

|  |
| --- |
| **ORDONANȚĂ DE URGENȚĂ**  **privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027** |

Secțiunea a 2-a

Motivul emiterii actului normativ

|  |
| --- |
| **2.1 Sursa proiectului de act normativ**  La nivelul Uniunii Europene, politica de coeziune este una dintre cele mai importante și mai complexe politici ale Uniunii Europene, având ca principal obiectiv reducerea decalajelor economice, sociale şi teritoriale între diversele regiuni și statele membre. În cadrul acestei politici, obiectivele specifice privind creșterea economică și ocuparea forței de muncă sunt susținute prin contribuția fondurilor externe nerambursabile implementate prin bugete multianuale de 7 ani (perioade de programare).  Toate cele 16 programe subsecvente Acordului de parteneriat au fost aprobate prin decizie a Comisiei Europene, iar autoritățile de management urmează să definitiveze sistemele de management și control ale programelor și să lanseze apelurile de proiecte.  Programele prevăd alocări financiare aferente unor investiții de importanță strategică pentru România și, în acest context, procedurile de accesare a fondurilor trebuie să fie adaptate la nevoile reale ale beneficiarilor astfel încât să fie asigurat accesul facil și flexibil al acestora la fondurile externe nerambursabile.  **2.2 Descrierea situației actuale**  Perioada de programare 2014 -2020 se aproprie de etapa de închidere, anul 2023 fiind un an în care începe bilanțul. Conform calendarului, în septembrie 2023 este ultima lună când se pot modifica programele acestei perioade de programare, iar luna decembrie 2023 este luna ultimelor cheltuieli eligibile. În perioada de programare 2014 -2020, alocarea UE pentru Politica de Coeziune a fost de 24,07 miliarde euro, această alocare a fost distribuită la nivelul celor 6 programe operaționale, după cum urmează: Programul Operațional Asistență Tehnică – 332,7 milioane euro; Programul Operațional Capacitate Administrativă – 563,6 milioane euro; Programul Operațional Regional – 6,86 miliarde euro; Programul Operațional Infrastructură Mare – 9,34 miliarde euro; Programul Operațional Competitivitate – 2,38 miliarde euro; Programul Operațional Capital Uman – 4,59 miliarde euro.  Totodată, anul 2023 este momentul când începe implementarea perioadei de programare 2021-2027, cu o alocare UE de aproximativ 30,98 miliarde euro și cu o alocare de aproximativ 15,46 miliarde euro sub formă de cofinanțare. Toate cele 16 programe subsecvente Acordului de parteneriat, din care 8 programe regionale, descentralizate și 8 programe naționale, care au fost aprobate prin Decizii ale Comisiei Europene, alocarea UE fiind distribuită la nivelul celor 16 programe operaționale, după cum urmează: Program Asistență Tehnică (Decizia CE nr. C(2022) 6130/22.08.2022) - 457,49 milioane euro; Program Regional Vest (Decizia CE nr. C(2022) 7252/07.10.2022) – 981,17 milioane euro; Program Regional Sud Muntenia (Decizia CE nr. C(2022) 7253/07.10.2022) - 1,31 miliarde euro; Program Regional Nord-Vest (Decizia CE nr. C(2022) 7386/11.10.2022) - 1,19 miliarde euro; Program Regional Sud Vest Oltenia (Decizia CE nr. C(2022) 7441/14.10.2022) – 997,84 milioane euro; Program Regional Sud-Est (Decizia CE nr. C(2022) 7639/21.10.2022) - 1,23 miliarde euro; Program Regional Nord-Est (Decizia CE nr. C(2022) 7637/21.10.2022) - 1,45 miliarde euro; Program Regional Centru (Decizia CE nr. C(2022) 7893/26.10.2022) - 1,15 miliarde euro; Program Dezvoltare Durabilă (Decizia CE nr. C (2022) 8703/24.11.2022) - 4,04 miliarde euro; Program Sănătate (Decizia CE nr. C(2022) 8934/30.11.2022) - 2,27 miliarde euro; Program Tranziție Justă (Decizia CE nr. C(2022) 9125/02.12.2022) - 2,14 miliarde euro; Program Regional București-Ilfov (Decizia CE nr. C(2022) 9211/05.12.2022) – 586,59 milioane euro; Program Creștere Inteligentă, Digitalizare și Instrumente Financiare (Decizia CE nr. C(2022) 9445/09.12.2022) - 1,65 miliarde euro; Programul Educație și Ocupare (Decizia CE nr. C(2022) 9362/09.12.2022) - 3,48 miliarde euro; Program Incluziune și Demnitate Socială (Decizia CE nr. C (2022) 9635/14.12.2022) – 3,36 miliarde euro; Program Transport (Decizia CE nr. C(2022) 9754/16.12.2022) - 4,65 miliarde euro.  După cum se poate observa de această dată alocarea fondurilor europene a avut la bază de această dată o abordare descentralizată, la nivel de regiune, pentru a fi mai aproape de nevoile reale și imediate de dezvoltare specifice fiecărei regiuni.  Pe baza evaluărilor și analizelor realizate pentru perioada de programare 2014-2020, au fost identificate o serie de aspecte care au influențat negativ implementarea proiectelor/programelor și absorbția fondurilor, dintre care pot fi menționate următoarele:   * Durată ridicată a etapei de evaluare și selecție (care depășește 6 luni) cauzată de numărul ridicat de documente solicitate și dublarea unor verificări în etape diferite ale acestui proces, respectiv verificări și evaluări diferite ale acelorași documente în mai multe etape ale procesului de evaluare și selecție și, după caz, reverificarea unora dintre acestea în etapa de precontractare sau contractare; * Povară administrativă ridicată pentru beneficiari și autoritățile de management/organismele intermediare prin solicitarea și verificarea unui număr ridicat de documente în etapele de evaluare și selecție, implementare, monitorizare, raportare și management financiar în detrimentul calității verificărilor de management; * Absența unui cadru legal care să reglementeze unitar managementul ciclului de viață al programelor, respectiv principii și reguli comune pentru evaluare și selecție, contractare, implementare, monitorizare, raportare, management financiar, a condus la abordări diferite la nivelul autorităților de management bazate pe emiterea unui număr ridicat de instrucțiuni și clarificări, cu efecte negative: * povară administrativă ridicată la nivelul beneficiarilor, în special la nivelul celor care au implementat proiecte în cadrul mai multor programe operaționale; * risc ridicat de încălcare a principiilor egalității de tratament și nediscriminării, în special cei care au accesat fonduri și au implementat proiecte în cadrul mai multor programe operaționale; * Valorificarea insuficientă a funcționalităților sistemelor informatice și a opțiunilor de interoperabilitate.   Arhitectura instituțională aferentă cadrului financiar 2021-2027 cuprinde un număr dublu de programe și introduce în sistemul de management și control, atât autorități din cadrul administrației publice centrale, precum și, urmare a procesului de descentralizare, autorități de management instituite în cadrul agențiilor de dezvoltare regională care gestionează programele regionale.  Această abordare a generat și nevoia identificării unei abordări unitare în punctele cheie a sistemelor de management și control, astfel încât beneficiarii de fonduri europene să poată să depună proiectele într-un cadrul procedural predictibil și considerabil simplificat care implică, printre altele, o abordare unitară în ceea ce privește accesarea și implementarea acestor resurse, într-un mediul digitalizat.  În absența unui cadru unitar de reglementare, menținerea unor abordări diferite ale autorităților de management poate să afecteze semnificativ securitatea juridică, claritatea, coerența și consistența diverselor reglementări/reguli și proceduri la nivel de sistem.  Nevoia de simplificare și de abordare unitară trebuie transpusă cu respectarea prevederilor europene în materie și integrarea lecțiilor învățate pe parcursul celor două perioade de programare anterioare.  Sistemul de Management și Control al programelor trebuie să fie construit astfel încât să fie operaționale o serie de măsuri privind transparentizarea și accesul facil al beneficiarilor la fondurile externe nerambursabile pentru a asigura implementarea proiectelor până la data de 31.12.2029 și concomitent pentru a asigura un nivel cât mai ridicat al gradului de absorbție al fondurilor externe nerambursabile alocate României prin politica de coeziune. Construcția Sistemul de Management și Control al programelor trebuie să aibă în vedere, în mod obligatoriu, dispozițiile Regulamentului UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.  În această perioadă se finalizează dezvoltarea sistemului informatic MySMIS2021/SMIS2021+ care stă la baza gestionării fondurilor externe nerambursabile și, în aceste condiții, sistemul informatic trebuie să fie construit în conformitate cu regulile de transparentizare și acces facil la fonduri. Aceste reguli trebuie, de asemenea, preluate în ghidurile solicitantului și ghidurile beneficiarilor aplicabile perioadei de programare 2021-2027.  Având în vedere că prin Politica de Coeziune pentru perioada de programare 2021-2027 sunt alocate României importante resurse financiare sub formă de fonduri externe nerambursabile în valoare de aprox. 30,98 mld euro și aproximativ 15,46 mld euro sub formă de cofinanțare, iar pentru aceste fonduri a fost aprobat prin decizie a Comisiei Europene la data de 27 iulie 2022 Acordul de parteneriat prin care se asigură cadrul strategic necesar pentru accesarea acestor fonduri în diferite domenii de investiții de importanță strategică pentru România;  Deoarece programele aprobate prevăd alocări financiare aferente unor investiții de importanță strategică pentru România, iar pentru aceasta procedurile de accesare a fondurilor trebuie să fie adaptate la nevoile reale ale beneficiarilor astfel încât să fie asigurat accesul facil și flexibil al acestora la fondurile externe nerambursabile;  Întrucât la data prezentei Ordonanțe toate programele subsecvente Acordului de parteneriat au fost aprobate prin decizie a Comisiei Europene, iar autoritățile de management urmează să definitiveze sistemele de management și control ale programelor și să lanseze apelurile de proiecte;  Ținând cont de faptul că Sistemul de Management și Control, denumit în continuare SMC, al programelor trebuie să fie construit astfel încât să fie operaționale o serie de măsuri privind transparentizarea și accesul facil al beneficiarilor la fondurile externe nerambursabile pentru a asigura implementarea proiectelor până la data de 31.12.2029 și concomitent pentru a asigura un nivel cât mai ridicat al gradului de absorbție al fondurilor externe nerambursabile alocate României prin politica de coeziune;  Deoarece în această perioadă se finalizează dezvoltarea sistemului informatic MySMIS2021/SMIS2021+ care stă la baza gestionării fondurilor externe nerambursabile și în aceste condiții trebuie să fie construit în conformitate cu regulile de transparentizare și acces facil la fonduri și care trebuie preluate în Ghidul Solicitantului și Manualul Beneficiarului aplicabile perioadei de programare 2021-2027;  Întrucât în construcția SMC trebuie avute în vedere, în mod obligatoriu, dispozițiile Regulamentului UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;  Având în vedere că elementele sus menționate vizează interesul public și strategic, sunt o prioritate a Programului de guvernare și constituie o situație a cărei reglementare nu poate fi amânată, se impune adoptarea de măsuri imediate pe calea Ordonanței Guvernului.  În lipsa aprobării de urgență a acestui act normativ se vor înregistra următoarele efecte negative:  - vor interveni întârzieri în procesul de dezvoltare al sistemului informatic MySMIS2021/SMIS2021+ care stă la baza gestionării fondurilor externe nerambursabile;  - se va afecta procesul de lansare a apelurilor de proiecte pentru perioada de programare 2021-2027;  - se va întârzia procesul de absorbție a fondurilor europene alocate pentru perioada de programare 2021-2027;  - nu va exista o abordare armonizată la nivelul autorităților de management în tratarea aspectelor orizontale și care nu au legătură cu specificul programului pe care-l gestionează;  - se va îngreuna accesul beneficiarilor la fondurile europene care trebuie accesate într-un cadru legal și procedural predictibil, flexibil și considerabil simplificat.  Având în vedere efectele negative preconizate este necesară promovarea de urgență a acestui act normativ pentru a asigura premisele:  - unei dezvoltări în timp util a sistemului informatic MySMIS2021/SMIS2021+;  - lansării apelurilor de proiecte pentru perioada de programare 2021-2027 într-un cadru legal și procedural predictibil, flexibil și considerabil simplificat;  - inițierii măsurilor necesare pentru procesul de absorbție a fondurilor europene alocate pentru perioada de programare 2021-2027, în contextul unei alocări de fonduri mult mai mari decât în perioada 2014-202o;  - simplificării modalității de evaluare a proiectelor;  - accesului beneficiarilor la fondurile europene;  - consolidării funcției de monitorizare a proiectelor;  - armonizării regulilor legale și procedurale pentru beneficiarii la fondurile europene.   * 1. **Schimbări preconizate**   Prezentul act normativ are drept scop asigurarea accesului facil, transparent, nediscriminatoriu, competitiv și simplificat la fondurile externe nerambursabile, cu respectarea prevederilor Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.  Prezentul act normativ vizează următoarele aspecte:   * asigurarea predictibilității calendarului de lansări la nivel de program pentru beneficiari, astfel încât să se prevină și eventuale suprapuneri de apeluri cu aceeași tematică în perioade similare de timp; * pentru asigurarea transparenței alocării fondurilor externe nerambursabile prin publicarea în consultare publică a ghidului solicitantului; * asigurarea resurselor necesare pentru evaluarea și selecția proiectelor; * simplificarea modalității de evaluare a proiectelor:   + condițiile de eligibilitate ale solicitanților de fonduri externe nerambursabile fac obiectul declarații unice a solicitantului care se depune odată cu cererea de finanțare;   + evaluarea conformității administrative este complet digitalizată;   + evaluarea tehnico-financiară se realizează pe baza unui număr redus de criterii și a subcriteriilor, astfel încât acestea să permită selecție mai rapidă, parțial digitalizată și automatizată prin interoperabilitatea diferitelor sisteme informatice care asigură furnizarea de informații despre situația juridică și financiară a potențialilor beneficiari;   + îndeplinirea tuturor criteriilor de eligibilitate se realizează în etapa de contractare, când solicitantul trebuie să facă dovada celor declarate prin declarația unică. Solicitantului nu i se vor solicita documentele deja verificate în procesul de evaluare tehnică și financiară. * stabilirea unui prag de excelentă, care permite unui proiect să fie selectat în mod automat pentru aprobare și contractare; * eficientizarea și accelerarea procesului de implementare a proiectelor, inclusiv prin îmbunătățirea funcționalităților MySMIS2021/SMIS2021+ prin automatizarea anumitor acțiuni în diversele etape din ciclul de viață al programului/proiectelor; * introducerea mecanismului specific de monitorizare bazat pe indicatori de etapă, definiți ca repere cantitative sau calitative față de care este apreciat progresul implementării unui proiect * consolidarea funcției de monitorizare a proiectelor la nivelul autorității de management/organismului intermediar după caz, elaborarea unui plan de monitorizare, parte a contractului de finanțare, care stabilește o serie de indicatori de etapă pe baza cărora se monitorizează și se evaluează progresul implementării proiectului; * crearea unui cadru de performanță care să asigure o responsabilizare a părților semnatare a proiectelor, astfel încât, în cazul nerespectării repetate a indicatorilor de etapă și a planului de măsuri de recuperare a întârzierilor, să se permită rețineri din sumele alocate prin proiect pentru ca în final să conducă la rezilierea contractelor. Fondurile rămase disponibile după aplicarea reținerilor financiare rămase definitive se realocă prin grija autorității de management pentru proiectele aflate în rezervă sau pentru alte priorități sau către alte acțiuni în cadrul aceleiași priorități, cu respectarea prevederilor legale naționale și europene în vigoare; * în cadrul procesului de monitorizare a proiectelor, beneficiarul elaborează, trimestrial, Rapoarte de progres, iar autoritatea de management/organismul intermediar elaborează Rapoartele de vizită la fața locului; * stabilirea aspectelor de formă care nu presupun semnarea unui act adițional la contractul de finanțare (proiect) şi care se realizează prin notificare; * obligativitatea elaborării Manualului Beneficiarului care să includă prevederi explicite, inclusiv etape, documente și orice informație necesară beneficiarului în relația cu autoritatea de management/organismul intermediar, inclusiv în ceea ce privește managementul financiar, monitorizare, verificarea, autorizarea și rambursarea cheltuielilor, atât pentru perioada de implementare, cât și pentru perioada de durabilitate; * accelerarea implementării și valorificării măsurilor de interoperabilitate și colaborare între autorități pentru creșterea eficienței și simplificării activităților de verificare a condițiilor de eligibilitate, prin schimbul de informații între autorități, cu efecte pozitive în ceea ce privește reducerea sarcinii administrative a solicitanților de fonduri în etapa de evaluare, selecție și contractare a proiectelor.   Suplimentar celor de mai sus, proiectul de act normativ include prevederi legate de autorizarea și plata cheltuielilor, costuri simplificate.  Prin promovarea actului normativ sunt instituite măsuri pentru integrarea lecțiilor învățate din perioada anterioară de programare 2014-2020, precum măsuri noi în vederea simplificării, reducerii sarcinii administrative, dar și consolidarea capacității autorităților de management de implementare și gestiune a programelor în perioada 2021-2027 în vederea unei absorbții ridicate a fondurilor europene alocate României din Fondul european de dezvoltare regională, Fondul social european Plus, Fondul de coeziune, Fondul pentru o tranziție justă în cadrul obiectivului ”Investiții pentru ocuparea forței de muncă și creștere economică”.  Scopul actului normativ este asigurarea accesului facil, transparent, nediscriminatoriu, competitiv și simplificat la fondurile europene, cu respectarea prevederilor Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize  În cazul în care aceste măsuri nu se vor implementa încă de la începutul implementării perioadei 2021-2027 se vor înregistra următoarele consecințe, cu efecte negative asupra absorbției și utilizării fondurilor externe nerambursabile alocate prin politica de coeziune 2021 – 2027:   * având în vedere un valoarea totală a alocărilor, un volum al fondurilor europene aproape dublu față de perioada 2014-2020 și dat fiind că perioada de programare 2021-2027 reprezintă primul exercițiu de gestionare descentralizată a 8 din cele 16 programe aprobate, există riscul unei abordări neunitare care o să afecteze ritmul de absorbție a fondurilor, precum și riscul unei rate ridicate de eroare și de creștere a incidenței neregulilor; * beneficiarii vor trebui să respecte reguli diferite de la un program la altul atunci când vor depune proiecte la nivel de program național și/sau program regional, cea ce va crea sarcini administrative suplimentare pentru entitățile care pot beneficiar de finanțare în cadrul mai multor programe și va afecta, de asemenea, ritmul de absorbție al fondurilor, va crește riscul de eroare și de neconformare al beneficiarilor care poate conduce la corecții; * diferitele sisteme de management și control ar putea să îngreuneze procesul de implementare a proiectelor finanțate în cadrul celor 16 programe; * menținerea sarcinii administrative ridicate și a multiplicarea verificărilor la nivelul autorităților de management care vor genera întârzieri în implementarea programelor și absorbția fondurilor.   Adoptarea cu întârziere a actului normativ afectează substanțial dezvoltarea și operaționalizarea funcționalităților sistemului informatic MySMIS2021/SMIS2021+ care condiționează demararea implementării programelor finanțate Fondul european de dezvoltare regională, Fondul social european Plus, Fondul de coeziune, Fondul pentru o tranziție justă în cadrul obiectivului ”Investiții pentru ocuparea forței de muncă și creștere economică”.  **2.4 Alte informații \*)**  Nu au fost identificate |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Proiectul de act normativ nu se referă la acest subiect.  **3.2 Impactul social**  Proiectul de act normativ nu se referă la acest subiect.  **3.3. Impactul asupra drepturilor și libertăților fundamentale ale omului** .  Proiectul de act normativ nu se referă la acest subiect.  **3.4. Impactul macroeconomic**  **3.4.1 Impactul asupra economiei și asupra principalilor indicatori macroeconomici**  Proiectul de act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Prezentul act normativ nu se referă la acest subiect  **3.5. Impactul asupra mediului de afaceri**  Prezentul act normativ nu se referă la acest subiect  **3.6 Impactul asupra mediului înconjurător**  Prezentul act normativ nu se referă la acest subiect  **3.7. Evaluarea costurilor și beneficiilor din perspectiva inovării și digitalizării**  Prezentul act normativ nu se referă la acest subiect  **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect  **3.9. Alte informații**  Nu au fost identificate |

**Secțiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât și pe termen lung (pe 5 ani), inclusiv informații cu privire la cheltuieli și venituri \*\*\*)**

| * În mii lei (RON) | | | | | | |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuții de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | | | | | |
| **4.8. Alte informații**  Nu au fost identificate | | | | | | |

**Secțiunea a 5-a**

**Efectele proiectului de act normativ asupra legislației în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Nu este cazul.  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect  **5.3. Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect  **5.4. Hotărâri ale Curții de Justiţie a Uniunii Europene**  Prezentul act normativ nu se referă la acest subiect  **5.5. Alte acte normative şi/sau documente internaționale din care decurg angajamente asumate**  Prezentul act normativ nu se referă la acest subiect  **5.6. Alte informații**  Nu au fost identificate |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Proiectul de act normativ nu se referă la acest subiect.  **6.2. Informații privind procesul de consultare cu organizații neguvernamentale, institute de cercetare şi alte organisme implicate**  Proiectul de act normativ nu se referă la acest subiect.  **6.3. Informații despre consultările organizate cu autoritățile administrației publice locale**  A fost realizată procedura de consultare în conformitate cu prevederile Ordonanței de urgență a Guvernului nr. 57/2019 privind Codul administrativ, cu completările ulterioare, precum și ale Hotărârii Guvernului nr. 635/2022 privind procedura de consultare a structurilor asociative ale autorităților administrației publice locale la elaborarea proiectelor de acte normative.  Proiectul de act normativ a fost transmis pentru consultare structurilor asociative ale autorităților administrației publice locale, solicitându-se punct de vedere de la Asociația Comunelor din România, Asociația Municipiilor din România, Asociația Orașelor din România, respectiv de la Uniunea Națională a Consiliilor Județene din România.  **6.4. Informații privind puncte de vedere/opinii emise de organisme consultative constituite prin acte normative**  Proiectul de act normativ nu se referă la acest subiect.  **6.5. Informații privind avizarea de către:**  a) **Consiliul Legislativ**  b) Consiliul Suprem de Apărare a Țării  c) Consiliul Economic şi Social  d) Consiliul Concurenței  **e) Curtea de Conturi**  Proiectul de act normativ a fost avizat de Consiliul Legislativ prin avizul nr.........  **6.6. Alte informații**  S-a solicitat punctul de vedere al următoarelor autorități: Curtea de Conturi, Autoritatea de Audit din cadrul Curții de Conturi a României, Ministerul Afacerilor Externe, Oficiul Național Registrul Comerțului, Agenția Națională de Integritate, Autoritatea pentru Digitalizarea României, Inspectoratul de Stat în Construcții, Registrul Auto Român, Camera Auditorilor Financiari din România, Autoritatea de Supraveghere Financiară, Institutul Național de Statistică, [Oficiul de Stat pentru Invenții și Mărc](https://osim.ro/)i, Autoritatea Națională de Cadastru și Publicitate Imobiliară, Consiliul Concurenței, Inspectoratul Teritorial de Muncă, Agenția Națională pentru Ocuparea Forței de Muncă, Autoritatea pentru Supravegherea Publica a Activității de Audit Statutar, Autoritatea Națională de Supraveghere a Prelucrării Datelor cu Caracter Personal . |

Secțiunea a 7-a

Activități de informare publică privind elaborarea şi implementarea proiectului de act normativ

|  |
| --- |
| **7.1. Informarea societății civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de 02.02.2023.  **7.2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect  **7.3. Alte informații**  Nu au fost identificate |

**Secțiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** Prezentul act normativ nu se referă la acest subiect  **8.2. Alte informații**  Nu au fost identificate |

Față de cele prezentate mai sus, a fost promovat prezentul proiect de Ordonanță de urgență privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, care în forma prezentată, a fost avizat de ministerele și instituțiile interesate și de Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE**  **Marcel-Ioan BOLOȘ** | |
| **Avizatori:** | |
| **VICEPRIM-MINISTRU,**  **MINISTRUL TRANSPORTURILOR ŞI INFRASTRUCTURII** | **MINISTRUL AFACERILOR INTERNE** |
| **Sorin Mihai GRINDEANU** | **Lucian Nicolae BODE** |
| **MINISTRUL AGRICULTURII ŞI DEZVOLTĂRII RURALE**  **Petre DAEA** | **MINISTRUL MUNCII ȘI SOLIDARITĂȚII SOCIALE**  **Marius-Constantin BUDĂI** |
| **MINISTRUL CERCETĂRII, INOVĂRII ȘI DIGITALIZĂRII**  **Sebastian-Ioan BURDUJA** | **DIRECTORUL SERVICIULUI DE TELECOMUNICAȚII SPECIALE**  **Ionel-Sorin BĂLAN** |
| **MINISTRUL EDUCAȚIEI**  **Ligia DECA** | **MINISTRUL FINANȚELOR**  **Adrian CÂCIU** |
| **MINISTRUL JUSTIȚIEI**  **Marian-Cătălin PREDOIU** | |